钦定古今图书集成/明伦汇编/官常典/第276卷 > 潘辰
## 钦定古今图书集成/明伦汇编/官常典/第276卷 > 潘辰

按《明外史陈济传》：“潘辰，字时用，景宁人。少孤，从父车
驾郎中流澄携至京师，教之书，遂以文学名。弘治六
年，诏天下举怀才抱德隐于山林者。府尹唐恂举辰，
吏部以辰生长京师，寝之。恂复奏辰清修，而给事中
王纶、夏昂亦交章荐，乃以为翰林待诏。久之，掌典籍
事。预修《会典》成，进《五经》博士。正德中，刘瑾摘《会典》小”
疵，复贬为典籍，俄还故官。南京缺祭酒，吏部推石珤
及辰。帝以命珤，而擢辰翰林编修。居九年，超擢太常
少卿。致仕归，卒，特赐祭葬。辰居官，晨入夜归宅禁近，
隆冬不置炉火。典诰制，时有以币酬者，坚却之。士大
夫重其学行，称为“南屏先生。”